Mouguías (parroquia)

Mouguías ye una parroquia del conceyu asturianu de Cuaña. Ocupa'l cuadrante más nororiental del mesmu, con una estensión de 5,4 km². Tien una población de 936 habitantes (2024), que se reparten ente los llugares d'Astás, El Espín, Foxos, Medal, Mouguías, Ortigueira, El Rabeirón, A Regueira, A Veiga de Pindolas y Os Villares. Nel so territoriu s'asitien dos castros. Nel pueblu homónimu alcontramos el castru de Mouguías, que tuvo habitáu na segunda metá del sieglu I y la primer metá del II, y que destaca ente los otros de la zona poles importantes obras d'infraestructura (desagües, calles enllosaes, cases coles esquines reforzaes con contrafuertes pa que nun les estrozaren los carros...) que s'alcuentren nel recintu, y tamién porque s'alcontraron n'él una cantidá curiosa de les llamaes "piedres de cazoleta". D'otra banda, nel llugar de Medal hai un castru marítimu, el de Punta da Figueira. Tamién s'asitien equí el faru San Agustín y el puertu pesqueru d'Ortigueira. Xeografía Llocalidaes Sitios Referencies Enllaces esternos Wikimedia Commons acueye conteníu multimedia sobre Mouguías. Mouguías n'OpenStreetMap.